மவுனத்தால் எந்த எதிர்ப்பையும் சமாளிக்கலாம். கத்துவதால் சுற்றி இருப்பவர்கள் யாருமே நம்மை விரும்பமாட்டார்கள். அது நமக்கொரு தவறான இமேஜைத் தந்துவிடும். நாம் பேசும் விஷயம் நியாயமானதாக இருந்தாலும் கத்திப் பேசும்போது யாரும் ஏற்றுக்கொள்ள மாட்டார்கள். கத்துவது ஒரு அகங்காரமான செயல். இது யாருக்கும் பிடிக்காது. கத்துபவர்கள் அதற்கு ஒரு காரணம் வைத்திருப்பார்கள். கத்தும்போது தவறான வார்த்தைகள் வெளிப்படுகிறது. இது நம்மை மீறிய செயல். இந்த செயலுக்கெல்லாம் பொறுப்பேற்க வரும்போது, எதற்கு இப்படி கத்தினோம் என்று தோன்றும்.